钦定古今图书集成/明伦汇编/闺媛典/第074卷 > 陈氏女
## 钦定古今图书集成/明伦汇编/闺媛典/第074卷 > 陈氏女

按《太平县志》：陈氏女，道二陈秋女也。许配西隅项宗
杰长男暹，将嫁而暹亡，女闻讣，号呼欲绝。闻暹殡于
子，夜午即纳圹，益大恸，曰：“何不少需，令妾得拊棺一
哭乎？”家人恐有变，相守不去。女托浴，趣守者出扃户
而浴。浴毕，更新衣栉发，以颈系床梁，拳双足顿地，吭
绝。与暹同日殓。其从叔若麟，买墓前田一坵，议立祠。